Shule ya Sekondari ya Ufundi Ifunda

Shule ya Sekondari ya Ufundi Ifunda (kwa Kiingereza: Ifunda Technical Secondary School) ni shule ya sekondari ya bweni kwa wavulana na wasichana iliyoko mkoani Iringa, Tanzania. Shule hii inajulikana kwa kutoa elimu ya ufundi na taaluma za kitaaluma kwa ngazi ya kidato cha nne (O-Level) na kidato cha sita (A-Level).

Historia na Muundo
Shule ya ufundi ya Ifunda ilianza kufanya kazi mwaka 1950, ikitumia majengo ambayo hapo awali yalikuwa yakitumika na shirika la chakula la ng’ambo la serikali ya kikoloni na baadaye, Ifunda iligeuzwa kuwa Shule za Sekondari ya Ufundi katika mwaka wa 1965 na mwaka 1967 shule ya biashara ya Moshi pia ilibadilishwa kuwa Shule ya Sekondari ya Ufundi. Kulingana na Athuman, mageuzi ya shule za biashara za Ifunda na Moshi kuwa Shule za Sekondari za Ufundi yalikuwa ni matokeo ya ripoti ya Shirika la Ford Foundation iliyoongozwa na Bw. George Tobias mnamo Agosti 1962.https://www.ajol.info/index.php/huria/article/download/110865/100621

Shule hii ni ya aina ya kiufundi na inatoa mafunzo yenye mchanganyiko wa masomo ya sayansi na ufundi. Ni moja kati ya shule chache nchini zinazolenga kukuza taaluma katika nyanja za Sayansi, Teknolojia, Uhandisi na Hisabati (STEM).

Masomo Yanayotolewa
Kidato cha Kwanza hadi cha Nne (O-Level)

 Hisabati ya Msingi
 Baiolojia
 Kemia
 Lugha ya Kiingereza
 Kiswahili
 Hisabati ya Nyongeza

Kidato cha Tano na cha Sita (A-Level)

 PCB     (Physics, Chemistry, Biology)
 PGM     (Physics, Geography, Mathematics)
 CBG     (Chemistry, Biology, Geography)
 PCM     (Physics, Chemistry, Mathematics)

Umaarufu na Matokeo ya Mitihani
Shule ya Sekondari ya Ufundi Ifunda imeonyesha ufaulu katika masomo ya lugha na sayansi hasa katika Baiolojia, Kiswahili na Kiingereza.

Shule hii imeshiriki katika mitihani ya taifa ya kidato cha nne (CSEE) na kidato cha sita (ACSEE), ambapo matokeo ya miaka ya 2016, 2017 na 2019 yameorodheshwa na NECTA.

Marejeo

Jamii:Elimu ya Tanzania
Jamii:Taasisi za elimu